CELEX: E2011P0011
Language: el
Date: 2011-08-29 00:00:00
Title: Προσφυγή που ασκήθηκε, στις 29 Αυγούστου 2011 , από την Εποπτεύουσα Αρχή της ΕΖΕΣ κατά του Βασιλείου της Νορβηγίας (Υπόθεση E-11/11)

10.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 325/8
            
         Προσφυγή που ασκήθηκε, στις 29 Αυγούστου 2011, από την Εποπτεύουσα Αρχή της ΕΖΕΣ κατά του Βασιλείου της Νορβηγίας
   (Υπόθεση E-11/11)
   2011/C 325/04
   Στις 29 Αυγούστου 2011 το Βασίλειο της Νορβηγίας, εκπροσωπούμενο από τις κ. Ketil BØE MOEN, δικηγόρο, Γραφείο Γενικού Εισαγγελέα, και Beate GABRIELSEN, σύμβουλο, Υπηρεσία Νομικών Υποθέσεων, Υπουργείο Εξωτερικών, ενεργούσες ως αντιπρόσωποι του Βασιλείου της Νορβηγίας, άσκησαν προσφυγή ενώπιον του Δικαστηρίου ΕΖΕΣ κατά της Εποπτεύουσας Αρχής της ΕΖΕΣ.
   Ο προσφεύγων ζητεί από το Δικαστήριο ΕΖΕΣ:
   
               1)
            
            
               να ακυρώσει την απόφαση αριθ. 205/11/COL της Εποπτεύουσας Αρχής της ΕΖΕΣ της 29ης Ιουνίου 2011, και
            
         
               2)
            
            
               να διατάξει την Εποπτεύουσα Αρχή της ΕΖΕΣ να καταβάλει τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Στην απόφαση αριθ. 205/11/COL της Εποπτεύουσας Αρχής της ΕΖΕΣ, 29 Ιουνίου 2011, δηλώνεται ότι τα τρία μέτρα που προβλέπονται στη συμπληρωματική συμφωνία, η οποία υπεγράφη από τις νορβηγικές αρχές και τη Hurtigruten το 2009, συνιστούν κρατική ενίσχυση η οποία δεν είναι συμβατή με τη λειτουργία της συμφωνίας ΕΟΧ κατά την έννοια του άρθρου 61 παράγραφος 1 ΕΟΧ στον βαθμό που αποτελούν μορφή υπεραντιστάθμισης για παροχή δημόσιας υπηρεσίας.
            
         
               —
            
            
               Ο προσφεύγων επιδιώκει την ακύρωση της προσβαλλόμενης απόφασης.
            
         
               —
            
            
               Ο προσφεύγων ισχυρίζεται, μεταξύ άλλων, ότι η Εποπτεύουσα Αρχή της ΕΖΕΣ:
               
                           —
                        
                        
                           διέπραξε πρόδηλο νομικό σφάλμα ή/και εκτίμηση διαπιστώνοντας ότι τα εν λόγω μέτρα συνιστούν κρατική ενίσχυση κατά την έννοια του άρθρου 61 παράγραφος 1 ΕΟΧ,
                        
                     
                           —
                        
                        
                           διέπραξε πρόδηλο νομικό σφάλμα ή/και εκτίμηση δυνάμει του άρθρου 59 παράγραφος 2 ΕΟΧ,
                        
                     
                           —
                        
                        
                           παραβίασε την αρχή της ασφάλειας του δικαίου εκδίδοντας την προσβαλλόμενη απόφαση, και
                        
                     
                           —
                        
                        
                           παρέλειψε να παράσχει επαρκείς λόγους δυνάμει του άρθρου 16 της συμφωνίας για τη σύσταση Εποπτεύουσας Αρχής και Δικαστηρίου κατά την έκδοση της προσβαλλόμενης απόφασης.